Jonas Salk

Si Jonas Edward Salk (28 Oktubre 1914 – 23 Hunyo 1995) ay isang Amerikanong mananaliksik na pangmedisina at birologo (birolohista), na pinakakilala dahil sa kaniyang pagkakatuklas at pagkakapaunlad ng unang matagumpay na bakuna laban sa polyo sa Pittsburgh, Pennsylvania.

Si Salk ay ipinanganak sa Lungsod ng New York, New York noong 1914 sa isang mag-anak na Hudyong Irlandes. Nag-aral siya sa City College of New York at sa Pamantasan ng New York. Kasal si Salk kay Donna Lindsey mula 1939 hanggang sa magdiborsiyo sila noong 1968. Nagkaroon siya ng tatlong mga anak kay Lindsey. Pagkaraan ay naging kasal siya kay Françoise Gilot mula 1970 hanggang sa kaniyang kamatayan noong 1995. Namatay si Salk habang nasa kaniyang tahanan sa La Jolla, California dahil sa pagpalya ng puso, sa gulang na 80.The New York Times, Dr. Jonas Salk, Whose Vaccine Turned Tide on Polio, Dies at 80 1995-06-25. Nakuha noong 2010-07-15. Inilibing siya sa El Camino Memorial Park sa San Diego, California.

Noong 1963, itinatag ni Salk ang Salk Institute for Biological Studies sa La Jolla, California, na ngayon ay isang sentro para sa medikal at siyentipikong pananaliksik. Nagpatuloy siya sa pagsasagawa ng pananaliksik at pag-publish ng mga libro sa kanyang mga huling taon, na nakatuon sa kanyang mga huling taon sa paghahanap para sa isang bakuna laban sa HIV. Masiglang nangampanya si Salk para sa mandatoryong pagbabakuna sa buong buhay niya, na tinawag ang unibersal na pagbabakuna ng mga bata laban sa sakit na isang "moral na pangako".Jacobs, Charlotte DeCroes. "Vaccinations have always been controversial in America: Column" , USA Today, August 4, 2015 Ang mga personal na papel ni Salk ay naka-imbak ngayon sa Aklatan ng Geisel sa Unibersidad ng California, San Diego."UC San Diego Library Receives Personal Papers of Jonas Salk" , Newswise, March 20, 2014 San Diego Union Tribune,  20 March 2014: "UCSD to house Salk's papers" , accessed July 3, 2015.

Mga sanggunian

Mga kawing na panlabas



Kategorya:Mga Hudyo
Kategorya:Mga Amerikanong manggagamot
Kategorya:Mga Hudyo at Hudaismo sa Estados Unidos
Kategorya:Mga siyentipiko mula sa Estados Unidos
Kategorya:Mga mananaliksik